पाएं अपने शहर की ताज़ा ख़बरें और फ्री ई-पेपरडाउनलोड करें
जिला मुख्यालय पर परमहंस योगाश्रम के पास पेड़-पौधों में शनिवार को शाम करीब 6 बजे अचानक से आग लग गई। लोगों ने इस बारे में सूचना देकर दमकल को बुलाया और पानी छिड़क कर आग पर काबू पाया। सैनी समाज के प्रवक्ता राजेश सैनी ने बताया कि वह शाम करीब छह बजे ड्यूटी से वापस आ रहा था। इस दौरान परमहंस योगाश्रम के पास खाली पड़ी जगह पर उगे पेड़-पौधों में आग लगती हुई दिखाई दी। हवा के साथ आग बढ़ती जा रही थी। साथ ही आग वाली जगह पर से बिजली की 11केवी लाइन भी गुजर रही थी और एक पेड़ आग से जलता हुआ बिजली लाइन पर आ गिरा। इस पर कंट्रोल रूम को सूचना देकर दमकल को बुलाया गया। साथ ही बिजली निगम के अधिकारी भी मौके पर पहुंच गए। इसके बाद बिजली को बंद करवाकर दमकल से आग पर काबू पाया गया।
भगवतगढ़ में आग से जला बड़ का पेड़
भगवतगढ़| कस्बे के पीला तलाब से आगे ओगाल के निकट शिव सरोवर के पास बड़ के सूखे पेड़ में शनिवार देर शाम 7 बजे फिर से आग लग गई। आग ने आस पास की झाड़ियों पर भी कब्जा कर विकराल रूप धारण कर लिया। आग की सूचना मिलने पर सरपंच केदार मल गुर्जर सहित लोग मौके पर पहुंचे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva mag_Deva hin_Deva zho_Hant eng_Latn